สวัสดีค่ะ หนูอายุ19 ไม่มีโรคประจำตัว มือเท้าซีดเหลือง นิ้วมือจะซีดมากช่วงนิ้วมือทั้ง5นิ้ว จะเป็นช่วงเวลาที่อากาศเย็นหรือร่างกายรู้สึกหนาวหรือตื่นเต้น เป็นอยู่ประมาณ1ปี ทำให้เวลาทำอะไรไม่สะดวกเพราะรู้สึกชา ควรจะรักษาหรือดูเเลร่างกายอย่างไรบ้างคะ
สวัสดีค่ะ อาการมือเท้าซีดเวลาต้องโดนอากาศเย็น หรือมีความตื่นเต้นนั้น อาจจะมีสาเหตุมาจาก การต้องไปอยู่ในสภาพอากาศที่หนาวเย็นมากๆ ทำให้เส้นเลือดหดตัวชั่วคราว ซึ่งเป็นภาวะปกติ สาเหตุอื่นๆเช่นความเครียดความวิตกกังวลใดๆ เป็นตัวกระตุ้น มีการทำงานของต่อมไทรอยด์ที่น้อยผิดปกติ ส่งผลให้มีอาการเท้าเย็น มือเย็น ขี้หนาว รวมถึงรู้สึกเซื่องซึม อ่อนเพลีย ขาดความกระฉับกระเฉง น้ำหนักตัวขึ้นได้ การมีภาวะเลือดไหลเวียนได้ไม่ดี เช่นมีหลอดเลือดตีบ เป็นโรคหัวใจและหลอดเลือด ทำให้หัวใจสูบฉีดเลือดได้ไม่ดี และหลอดเลือดขาดความยืดหยุ่น เป็นโรคเบาหวาน มีภาวะโลหิตจาง เป็นอัมพาต เป็นต้นจากที่กล่าวมา หากกระตุ้นด้วยอากาศเย็น หรืออารมณ์ตื่นเต้นนั้น อาจจะเป็นภาวะตอบสนองที่ปกติของร่างกาย ให้สังเกตอาการอย่างใกล้ชิดว่ามือเท้าซีดเหลืองหายไปเองเมื่อสิ่งกระตุ้นหายไปหรือไม่ ถ้ายังมีอาการต่อเนื่อง เป็นตลอดแม้ไม่อยู่ในอากาศเย็น หรือเป็นมากจนทำให้รบกวนการใช้ชีวิตประจำวัน หยิบสิ่งของไม่ได้ ให้ไปพบแพทย์เพื่อตรวจหาสาเหตุที่แน่ชัดต่อไปการดูแลตัวเองเบื้องต้น ควรสวมใส่อุปกรณ์ให้ความอบอุ่น เช่น ถุงเท้าหนา รองเท้า หรือห่มผ้า เพื่อให้ร่างกายอบอุ่น โดยเฉพาะเมื่ออยู่ในสภาพอากาศหนาวเย็น ออกกำลังกายเป็นประจำ เพื่อให้เลือดสูบฉีดไปยังส่วนต่างๆ ได้ดี